Yiwen n was tislit-nni yennerna-as lkerh deg wull-is, ihi truḥ ɣur wergaz-is, akken ad telɛeb fell-as tiḥila ɣef yemma-s. Ihi simi d-yewweḍ yiḍ, tɛedda ɣur urgaz-is, tenna-as atan icekker-iyi-d umrabeḍ yiwen n ddwa i yess-s ad d-arweɣ, dɣa yessteqsa-tt urgaz-is ɣef dwa-a tenna-as: D tassa n yemma-k, ilaq ad t-ččeɣ! argaz-nni yqbel... S azekka-nni sbeḥ zik yenna i yemma-s kker ad nruḥ ɣur xwali, yemma-s tumen dɣa tedda yid-s, ṭṭfen abrid lxali. dɣa imi wḍen ɣer tlemmast n lɣaba yeddem-d urgaz-nni lmus yenna i yemma-s cehhed a yemma ad temteḍ, dɣa yezla-tt yekkes-d tassa-is, yegga-t-id deg uqelmun, yeṭṭef abrid n tuɣalin s axxam, dɣa deg ubrid-is n tuɣalin yemlal-d sebɛa n yemcumen zzin-as ad t-nɣen dɣa tenteq-d tassa-nni n yemma-s seg uqelmun tenna: annaɣ! Annaɣ! di leɛnaya-nwen!, urweɣt ur i yuriw, a yiɛdawen ur tneqqet!.